en pl hu hu hu hu hu hu sv hu hu hu hu hu hu hu hu hu hu hu hu hu hu hu sv hu hu hu hu hu hu hu hu hu sv hu hu hu hu hu hu hu hu vi hu hu hu hu en hu pt hu hu en hu pt hu hu hu hu hu hu hu hu hu hu hu hu hu hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Pontosan 150-en tartottak velünk az elmúlt sok év során a Kilimandzsáróra, ebből 143 fő jutott fel a csúcsra. Egyedülálló teljesítmény, amire mindenki méltán lehet büszke. Mi Magyarország legsikeresebb Kilimandzsáró túraszervezőjeként három útvonalat kínálunk a Hegyre, és szeretnénk ezúttal összefoglalni a lehetőségeket, egyben ajánlani mindenkinek, azt, ami neki megfelel. Már az elején érdemes leszögezni két tényt:
1. A Kili nem könnyű. Kellő rákészülés nélkül messze nem bárki számára teljesíthető.
2. Aki előzetes akklimatizáción is részt vett (a többség) az nemcsak feljött Afrika csúcsára (az arány 100%), hanem esélye is maradt igazán átérezni, átélni az Élményt. Amikor a talpad alatt a Kilimandzsáró hava.
Fontos, ki mit választ, természetesen nekünk is megvan az ajánlott útvonalunk, de nem biztos, hogy mindenkinek megfelelnek a mi preferenciáink. Persze ha a cél az, hogy a lehető legtöbbet látva és átélve szeretnél feljönni a Kilimandzsáró tetejére, úgy, hogy közben nem érzed az állóképességed teljes elvesztését, és egyáltalán, élveznéd a csúcsrégiót is, akkor érdemes ránk hallgatnod :) A tapasztalat sokat számít, és a 143 csúcstúrázó a 150 főből is minket igazol. Az alábbiakban összefoglaljuk a három útvonalat, valamint megmutatjuk az előzetes akklimatizáció célját szolgáló Mt Meru túrát is.
A sikeres túrák alapja, a legfontosabb tényező, a megfelelő akklimatizáció. Ez az alap, erre lehet csak építkezni ebben a magasságban, ami nélkül a kínlódás, a hegyibetegség, és az idő előtti visszafordulás szinte bizonyosan benne van a pakliban. A Kili csúcsára vezető ösvények közül a legjobb akklimatizációt egyértelműen a Machame-ösvény biztosítja. Ez nem jelenti az előzetes akklimatizációs mászás szükségtelenségét, sőt, de anélkül még mindig itt a legjobb az esély feljutni, azzal pedig - 7 év tapasztalata és 143 ember sikere után állítjuk ezt - szinte biztos. Az időjárás persze mindent felülírhat, és hát a Kilimandzsáró Hegy, ahol, mint tudjuk, mindig vigyázni kell.
A Machame utat amiatt is szeretjük, mert - bár a szépség relatív fogalom - a legtöbbek (például a helyi vezetők, rangerek) által a legszebbnek tartott útvonal. A Shira vulkáni krátere mellett érjük el a Kibo tömbjét, majd annak oldalában haladva a Mawenzi csonkja tárul elénk. A Kilimandzsáró-hegység mind a három óriási vulkáni kúpja elénk kerül tehát, mielőtt felérnénk a legmagasabb pontra, a Kibo csúcsára, az Uhuru Peak-re.
Az útvonal egyirányú, tehát nem találkozunk szembejövőkkel, sőt sokszor csak magában halad a csoport, mintha egyedül lennénk a hegyen. A szállások kiépített sátortáborok, itt nincs menedékház, de a jó minőségű sátraink - és a közösségi konyhasátor - már felállítva vár minket, mikor megérkezünk.
Mindenkinek ajánljuk ezt az útvonalat, a legjobb akklimatizáció, a legösszetettebb látvány, és a legjobban eloszló napi túratávok és magassági szintek miatt.
5895 m - Kilimandzsáró (Machame-ösvény), Ngorongoro-kráter, Zanzibár
Afrika csúcsától a fűszerek szigetéig
10% törzsutas kedvezménnyel: 359 100 Ft
Még tudsz jelentkezni. 2015. január 04. - 2015. január 11.
A Marangu-útvonal (vagy Coca-Cola út) a legkönnyebbnek tartott, menedékházakkal ellátott útvonal a Kilimandzsáró csúcsára. A legkönnyebb nagyon relatív fogalom, 4600 méter fölött, a csúcsrégióban már senkinek nem könnyű a túrázás, alapos felkészülést, jó kondíciót feltételez ez az opció is, és az eredményességnek sem a “könnyű” út a záloga. A Marangu-útvonal majdnem a csúcsrégióig egy kiépítettebb ösvény, ahol végig menedékházakban van a szállás. A Mandara (1 éj) és Horombo táborhely (3 éj) esetében általában 8 fős kis kunyhókban, ahol 4-4 fő tud egy kis lakrészben megszállni, vagy a központi épületben, ahol nagyobb 20-24 fős hálóhelységek vannak. A Kibo-házban (1 éj) szintén nagyobb, 10-15 fős hálóhelyek állnak rendelkezésre.
A Marangu-útvonal hátránya, hogy kétirányú, azaz ugyanott megyünk fel és ugyanott jövünk le. A Kili, pontosabban a Kibo tömbjének így csak a délkeleti részét ismerjük meg - ellentétben az összes többi útvonallal, amelyek keresztezik is a hegyet, így a Shira-fennsíktól kezdve a Mawenzi-vidékig átlátjuk a hegységet. A kétirányúságból adódóan emellett szembeforgalomra kell számítani, különösen a déli órákban, amikor a lefelé induló csapatok szembetalálkoznak a felfelé igyekvő csoportokkal.
Akklimatizációs szempontból nem annyira ideális a Marangu "toronyiránt felmegy a hegyre” vonalvezetése, illetve a csúcsnap szintén megerőltetőbb, a terep meredekebb, s a Gillman's Pointig eljutva a kráterperemen, tehát a legmagasabb régióban hosszabb az út még az Uhuru-csúcsra. Viszont lefelé, a csúcsnapon elég "csak" 3700 méterig ereszkedni. A statisztikák szerint a Marangu-úton a legkisebb a sikeresség a csúcs elérésében, ez részben az előbbiekben felsoroltakból is következik, másrészt abból, hogy a megtévesztő "könnyű" jelző miatt főleg ide jelentkeznek azok is, akik felkészületlenül, rossz kondícióval vágnak neki a túrának.
A Marangu útvonalat azoknak ajánljuk, akik előzetes akklimatizációt követően próbálják elérni a csúcsot, és a fent említettekkel szemben előnyben részesítik, hogy a szállás nem sátras, hanem menedékházas.
5895 m - Kilimandzsáró (Marangu-ösvény), Ngorongoro-kráter, Zanzibár
Afrika csúcsára a klasszikus, menedékházakkal ellátott, "legkönnyebb" útvonalon
10% törzsutas kedvezménnyel: 359 100 Ft
Még tudsz jelentkezni. 2015. február 08. - 2015. február 15.
Az Umbwe-úttal azokat szeretnénk megszólítani, akik már komolyabb hegymászó tapasztalattal rendelkeznek, s Afrika csúcsára nem a hagyományos (Machame, Marangu) útvonalakon szeretnének feljutni, hanem egy olyan ösvényen, ami kicsit eldugottabb, az igazi vadon érzetét kelti, s valóban komoly kíhívást jelent. Igazán a túra első két napja adja az út nehézségét, amikor a relatív rövid szakaszokon (6-8 km) jelentős szintemelkedést kell megtenni (1100-1200m) egy kimondottan meredek, kevésbé kiépített ösvényen. Az útvonalnak ugyanakkor az az előnye, hogy szinte csak mi magunk leszünk ebben az igazán vadregényes környezetben, hiszen a Kilimandzsáró mászásra érkezőknek mindössze 2%-a választja az Umbwe-ösvényt. A hátránya a már említett meredek, kaptatós út, ami nem jó akklimatizációs szempontból, így a résztvevőknek itt is erősen javasoljuk az előakklimatizációs mászást!
Az Umbwe-ösvényen a túra második napján elérjük azt a Barranco-tábort, ahonnan egy akklimatizációs és pihenő nap után a hosszabb, de akklimatizációs szempontból jobb Machame-útvonalba (Whisky-út) csatlakozunk be, a Karanga-völgy és a Barafu-tábor érintésével igyekezve Afrika emblematikus csúcsára.
Erre a túraváltozatra azok jelentkezését várjuk, akik nagyon jó kondícióval, stabil mozgáskoordinációval rendelkeznek, kicsit le akarnak térni a kitaposott ösvényről, komolyabb magashegyi tapasztalatot is szereztek már korábban, s tudják magukról, hogy szervezetük képes jól akklimatizálódni.
5895 m - Kilimandzsáró (Umbwe-ösvény), Ngorongoro-kráter, Zanzibár
Afrika csúcsára a Kilimandzsáró legnehezebb, legritkábban mászott útvonalán
10% törzsutas kedvezménnyel: 377 100 Ft
Még tudsz jelentkezni. 2015. január 04. - 2015. január 11.
A 4566 méter magas Mount Meru Tanzánia második, az afrikai kontinens ötödik legmagasabb hegycsúcsa. Nemcsak remek akklimatizációs lehetőséget kínál a „nagy testvér” meghódítása előtt, de egyúttal Kelet-Afrika egyik leglátványosabb hegyi túráját tehetjük itt, amelyet egy fél napos szafari program követ az Arusha Nemzeti Parkban. Mivel a megfelelő akklimatizáció a sikeres Kilimandzsáró mászás titka, a Mount Meru kiegészítő programot kimondottan javasoljuk a biztos siker érdekében!
4566 m - Mount Meru
Afrikai csúcsélmény, és akklimatizáció a Kilimandzsáró előtt.
10% törzsutas kedvezménnyel: 179 100 Ft
Még tudsz jelentkezni. 2014. december 30. - 2015. január 04.
4566 m - Mount Meru
Afrikai csúcsélmény, és akklimatizáció a Kilimandzsáró előtt.
10% törzsutas kedvezménnyel: 179 100 Ft
Még tudsz jelentkezni. 2015. február 03. - 2015. február 08.
Az Eupolisz kisvideók közé felkerült a legutóbbi Kilimandzsáró mászásunk is, tekints meg, érdemes :)
Előzetes (összefoglaló) kisfilm: itt.
Mount Meru előakklimatizáció: itt.
Út a Kilimandzsáróra első rész.
Út a Kilimandzsáróra második rész.
Ha a levél tartalma nem olvasható kattints ide.
Amennyiben le szeretnél iratkozni a következő linken megteheted:
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk